**REPUBLIKA HRVATSKA**

**VUKOVARSKO-SRIJEMSKA ŽUPANIJA**

 **GRAD ILOK**

 **GRADSKO VIJEĆE**

KLASA:400-01/19-01/15

UBROJ:2196/02-02-19-01

Ilok, 23. svibanj 2019.

Na temelju odredbe članka 82. stavka 2. Pravilnika o proračunskom računovodstvu i računskom planu (Narodne novine br. 124/14,115/15, 87/16 i 3/18 ) i članka 28. Statuta Grada Iloka (Službeni vjesnik Vukovarsko-srijemske županije br. 11/13, 4/18), Gradsko vijeće Grada Iloka na svojoj 3. sjednici održanoj dana 23. svibnja 2019. godine donosi

**ODLUKU**

 **O RASPODJELI REZULTATA POSLOVANJA**

**GRADA ILOKA ZA 2018. GODINU**

**Članak 1.**

Ovom Odlukom utvrđuje se namjena i raspodjela viška prihoda u Godišnjem obračunu proračuna Grada Iloka za proračunsku 2018. godinu.

**Članak 2.**

Stanje na osnovnim računima podskupina 922 koja su iskazana u godišnjem izvještaju za proračunsku godinu na dan 31.12.2018. godine utvrđena su kako slijedi:

|  |  |  |
| --- | --- | --- |
| **Broj računa** | **Naziv računa** | **Stanje 31.12.2018.** |
| 92211 | Višak prihoda poslovanja | 8.756.145,00  |
| 92222 | Manjak prihoda od nefinancijske imovine | -3.014.655,00  |
| 92223 | Manjak primitaka od financijske imovine | - 453.046,00  |
|   | Višak prihoda i primitaka za pokriće u sljedećem razdoblju | **5.288.444,00**  |
|   | Manjak prihoda i primitaka preneseni iz 2017. godine | - 4.504.728,00  |
|   | Višak prihoda i primitaka za pokriće u slijedećem razdoblju | 783.716,00  |
|  |  |  |

Na dan 31.12.2017. godine, manjak prihoda i primitaka za pokriće u sljedećem razdoblju iznosio je 4.504.728 kn.

Na dan 31.12.2018. godine utvrđen je višak prihoda poslovanja u iznosu od 8.756.145,00 kn, manjak prihoda od nefinancijske imovine u iznosu od 3.014.655,00 kn i manjak primitaka od financijske imovine u iznosu od 453.046,00 kn, te je ukupni višak ostvaren u iznosu od 5.288.444,00 kn.

Dio viška prihoda poslovanja iskazanog na računu 92211 u iznosu od 4.504.728 kn raspodjeljuje se za pokriće manjka prihoda prenesenog iz 2017. godine, za pokriće manjka prihoda od nefinancijske imovine 3.014.655,00 kn i za pokriće manjka primitaka od financijske imovine na računu 92223 u iznosu od 453.046,00 kn.

Višak prihoda poslovanja (preostali) u iznosu od 783.716,00 kn raspoređuje se za provođenje slijedeće namjene, za financiranje kapitalnog projekta: Nabava vozila za javni prijevoz.

U skladu s navedenim ostvarenjem iz 2017. godine, kao i ostvarenjem u 2018. godini, realan je bio nastavak smanjenja manjka prihoda i primitaka do kraja 2018. godine na razinu potpunog pokrića manjka, kako je navedeno u članku 1. ove Odluke.

**Članak 3.**

U svrhu uravnoteženja proračuna, nakon uključivanja dijela projiciranog proračunskog manjka, kao i nastavka pružanja javnih usluga zadovoljavajuće kvalitete, nastavit će se s poduzimanjem svih mjera za pravodobno prikupljanje i ostvarenje proračunskih prihoda, uz maksimalno poštivanje načela ekonomičnosti i učinkovitosti prilikom trošenja proračunskih sredstava, a kako bi ostvareni prihodi bili dostatni za pokriće prenesenog manjka te rashoda i izdataka u skladu s definiranom dinamikom.

**Članak 4.**

 Višak prihoda rasporedit će se, sukladno članku 49. Zakona o proračunu, u Prve izmjene i dopune Proračuna Grada Iloka za 2019. godinu.

**Članak 5.**

Ova Odluka stupa na snagu osmog dana od objave u Službenom vjesnikuVukovarsko-srijemske županije.

Predsjednik Gradskog vijeća

 Marija Dobošević, dipl .ing. agr.